BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, CURS 2025-2026. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56298)
  + [Valencià](/va/acuerdo/56803)






Selector de idioma

Leer

* [Español](/es/acuerdo/56301)
* [Valencià](/va/acuerdo/56214)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, CURS 2025-2026.[Butlletí Oficial Universitat d'Alacant](/ca/Publicacion)
===========================================================================================================================================================================================================================================

Secretaria General

Butlletí Oficial Universitat d'Alacant





BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, CURS 2025-2026.

Data d'aprovació
:   06/02/2025

Data de publicació
:   07/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56596)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56686)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56238)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, CURS 2025-2026.&url=https://www.boua.ua.es/va/acuerdo/56263)

**Títol:** BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, CURS 2025-2026.

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 6 de febrer de 2025

BEQUES A DONES INVESTIGADORES ORIGINÀRIES DE PAÏSOS D'ÀFRICA SUBSAHARIANA PER A FINANÇAR ESTADES D'INVESTIGACIÓ VINCULADES A LA COOPERACIÓ PER AL DESENVOLUPAMENT, CURS 2025-2026.

1. Objecte de la convocatòria i procediment de concessió.

La present convocatòria té com a objecte adjudicar, en règim de concurrència competitiva, beques per a dones investigadores en etapa predoctoral o postdoctoral, que tinguen la nacionalitat d'algun dels països africans establits en aquestes bases i necessiten completar la seua formació mitjançant la realització d'estades d'investigació en la Universitat d'Alacant, d'ara en avant UA, per al desenvolupament de la seua tesi doctoral o investigació.

Aquestes beques tenen dues modalitats:

·       MODALITAT A. Beques per a estades predoctorals per a ciutadanes dels països d'Àfrica subsahariana establits en la convocatòria, matriculades en les seues universitats d'origen en doctorat o postgrau, que necessiten completar la seua formació acadèmica.

·       MODALITAT B. Beques per a estades postdoctorals d'investigació dirigides a ciutadanes d'Àfrica subsahariana, que es corresponguen amb alguna de les següents submodalitats:

o   Submodalitat B.1. Funcionàries o personal contractat postdoctoral d'universitats procedents de països d'Àfrica subsahariana indicats en la convocatòria.

o   Submodalitat B.2. Investigadores postdoctorals, procedents dels països d'Àfrica subsahariana establits en la convocatòria.

2. Requisits de les persones beneficiàries.

Les persones beneficiàries hauran de complir els requisits que a continuació es detallen. Els requisits hauran de mantindre's des del moment de la sol·licitud fins al final del període d'execució.

Requisits generals.

a)    Ser dona investigadora originària d'algun país d'Àfrica subsahariana establit en el llistat <https://unstats.un.org/unsd/methodology/m49/> (buscar per "Geographic Regions" i per "Sub-Saharan Africa").

b)    Haver obtingut l'aprovació del projecte d'investigació presentat a un grup d'investigació de la Universitat d'Alacant i ser acceptada en aquest grup amb detall de la línia d'investigació a la qual s'incorpora.

c)     No percebre altres ajudes de naturalesa similar, amb càrrec a qualsevol pressupost d'una altra administració o entitat pública o privada, nacional o estrangera, per a realitzar l'estada en la UA en el període sol·licitat.

d)    Realitzar l'activitat objecte de l'ajuda en el termini establit en aquesta convocatòria.

e)    En cas d'haver sigut beneficiària d'una ajuda d'aquest programa en convocatòries anteriors, no s'hi admetrà a la sol·licitant que haguera incomplit les condicions de l'ajuda, o hi haguera renunciat sense motius justificats fora dels terminis establits.

f)      No incórrer en cap de les circumstàncies arreplegades en l'article 13.2 de la Llei 38/2003, General de Subvencions.

g)    No disposar d'un permís de residència a Espanya, excepte per estudis/investigació

Requisits específics MODALITAT A.

a)    Estar matriculada en un programa de doctorat/postgrau en una universitat d'algun dels països d'Àfrica establits en aquestes bases.

b)    Acreditar que sol·licita la beca per a completar la seua formació acadèmica i investigadora en la Universitat d'Alacant.

Requisits específics MODALITAT B.

a)    Estar en possessió del grau acadèmic de doctora.

b)    Realitzar l'activitat amb finalitats d'investigació.

Segons la submodalitat:

Submodalitat B.1. Empleades públiques -funcionàries o personal contractat- postdoctorals d'universitat.

a) Acreditar ser personal contractat o funcionari docent i investigador d'una universitat pertanyent a algun dels països d'Àfrica establits en aquestes bases, en el moment de finalització del termini de sol·licituds i continuar amb eixa condició mentre dure l'estada en la Universitat d'Alacant.

Submodalitat B.2. Investigadores postdoctorals procedents de països d'Àfrica Subsahariana establits en la convocatòria.

a) Acreditar que és ciutadana d'un país amb conveni amb Espanya per a evitar la doble imposició. Veure llistat en: <https://sede.agenciatributaria.gob.es/Sede/va_es/normativa-criterios-interpretativos/fiscalidad-internacional/convenios-doble-imposicion-firmados-espana.html>

b) Si el país no figurara en el llistat anterior, les investigadores procedents de països sense conveni amb Espanya han de tributar en la Hisenda espanyola per l'ajuda percebuda des de la UA. Hauran de tindre en compte que la quantitat a percebre per la beca es veurà reduïda en un 24%. Eixes quantitats no podran recuperar-se.

c) Acreditar la recomanació d'un/una professora/investigador/a de la seua universitat/centre d'investigació d'origen.

3. Nombre i duració de les beques.

3.1 El nombre de beques i la seua quantia dependrà de la duració de l'estada i del nombre de persones sol·licitants, atorgant-se un màxim de 15 ajudes.

3.2 Nombre de beques i grup d'investigació.

S'estableix un nombre màxim d'1 beca per grup d'investigació. Realitzada la distribució de les ajudes, en el cas que quedaren ajudes sense assignar, la comissió podrà dotar més d'una ajuda a sol·licitants d'un mateix grup d'investigació.

Es concedirà un màxim de 2 ajudes per país en cada modalitat, excepte si queden fons sense assignar, i en aquest cas es concediran ajudes a les següents candidates millor puntuades, sempre que la puntuació d'idoneïtat valorada pel grup d'investigació siga superior a 4.

Així mateix, es delimita el percentatge de beques predoctorals al 60% i de postdoctorals, al 40%. Es podran modificar aquests límits en el cas que no existisquen suficients sol·licituds per a una mateixa modalitat.

3.3 La duració de l'estada serà de cuatre mesos, en un període comprés entre l'1 de setembre de 2025 i el 28 de febrer de 2026, inclusivament, llevat que es concedisca pròrroga al conveni indicat en l'apartat 8.5, i en aquest cas, la duració de l'estada podrà prolongar-se, prèvia sol·licitud de la persona interessada, sempre que existisquen fons suficients.

4. Termini, procediment de presentació de sol·licituds i documentació a presentar.

4.1 Termini.

4.1.1. Un extracte de la convocatòria serà publicat en el Diari Oficial de la Generalitat Valenciana (DOGV). A efectes informatius aquesta convocatòria es publicarà en el BOUA i en la pàgina web de l'Àrea de Cooperació Universitària per al Desenvolupament de la UA. <https://sri.ua.es/va/cooperacion/convocatorias/m-africa/programa-dones-subsaharianes.html>

4.1.2. Les persones aspirants a obtindre una beca presentaran, exclusivament per via electrònica, una única sol·licitud i els documents requerits, en el termini de 15 dies hàbils comptats a partir de l'endemà de la publicació de l'extracte de la present convocatòria en el DOGV.

4.1.3 No podrà presentar-se nova documentació per a la valoració de mèrits, una vegada finalitze el termini de presentació de sol·licituds.

4.1.4 El règim horari del còmput de terminis s'establirà d'acord amb el calendari, data i hora local publicats en la seu electrònica de la UA.

4.2. Procediment de presentació de sol·licituds i documentació.

4.2.1 Les sol·licituds es presentaran a la Subdirecció de Convenis de Cooperació Universitària per al Desenvolupament i Voluntariat Internacional, a través del formulari de sol·licitud en línia disponible en la web: <https://sri.ua.es/va/cooperacion/convocatorias/m-africa/programa-dones-subsaharianes.html>, amb indicació de les dades d'aquesta convocatòria.

4.2.2 Documentació. Juntament amb del formulari de sol·licitud en línia, es presentarà la següent documentació, en documents independents i en format pdf:

4.0.3.1 Amb caràcter general, totes les investigadores:

a)    Curriculum vitae, en el qual a més, s'indiquen les publicacions i llibres acreditats els quals sol·liciten siguen valorats. Si no s'hi especifiquen, no seran baremats.

a.     En el cas de publicacions, seran acreditades a través de SCOPUS, JCR o Web of Science, amb l'enllaç directe a cada article de la candidata.

b.     En el cas de llibres, haurà de presentar-se còpia de les primeres pàgines en la qual aparega la seua identificació en ISBN.

b) Passaport, NIE o document identificatiu del seu país d'origen.

c) Projecte i pla de treball a desenvolupar en el grup d'investigació de la UA.

d) Carta d'aprovació del projecte i d'acceptació de la investigadora pel grup d'investigació de la UA, en la qual s'especifique la línia d'investigació a la qual s'incorpora.

1.9.8.6 A més, segons la modalitat, hauran de presentar:

MODALITAT A: predoctorals.

a) Còpia de la matrícula de màster o doctorat, de la seua universitat d'origen.

b) Escrit signat i segellat per la direcció del programa de doctorat/postgrau de la seua universitat d'origen, pel qual s'acredite que sol·licita la beca per a completar la seua formació acadèmica i investigadora.

MODALITAT B: postdoctorals.

a) Còpia del títol acreditatiu del nivell d'estudis de doctorat. En cas de no estar-ne redactat en espanyol, francés, anglés o portugués serà necessari aportar-hi una traducció jurada del títol.

D'acord amb la submodalitat corresponent, es presentarà:

Submodalitat B.1

a) Contracte o nomenament com a funcionària docent o investigadora procedent de la seua universitat d'origen.

Submodalitat B.2

a)    Si procedeix d'un país amb conveni per a evitar la doble imposició amb Espanya: còpia en pdf del conveni (si el país no disposa de conveni, haurà de tributar a Espanya pel 24% de la beca).

b)    Carta aval o de recomanació d'un/a investigador/a o professor/a amb el qual haja interaccionat durant els seus estudis universitaris o formació com a investigadora.

5. Criteris d'adjudicació.

5.1 L'assignació de les beques es realitzarà seguint els següents criteris:

5.1.1      País inclòs en l'Índex de Desenvolupament Humà 2023-2024. Màxim 3 punts.

a) Països IDH menor o igual a 0.548: 3 punts

b) Països IDH entre 0,549 i 0,699, tots dos inclusivament: 2 punts.

La puntuació d'aquest criteri està referenciada a l'[Índex de Desenvolupament Humà 2023-2024 (IDHD)](https://www.un-ilibrary.org/content/books/2641767690254/read) <https://hdr.undp.org/system/files/documents/global-report-document/hdr2023-24overviewsp.pdf> publicat pel Programa de les Nacions Unides per al Desenvolupament (PNUD).

5.1.2 Per mèrits acadèmics: màxim 5 punts. Aquest criteri s'obtindrà de la suma dels dos apartats següents:

6.5.9.0 Per publicacions acreditades en les bases de dades de revistes especialitzades SCOPUS, JCR i Web of Science: s'atorgarà 0,3 punts per cada article indicat en el Curriculum vitae amb enllaç directe a la base de dades.

0.3.1.2 Per publicacions de llibres complets: s'atorgarà 0,3 punts per cada llibre complet publicat.

5.1.3 Per idoneïtat de la candidata per a desenvolupar el projecte d'investigació proposat: màxim 8 punts (valoració pel grup d'investigació).

1.9.0.6 Interés cientificotècnic del projecte d'investigació: 4 punts.

4.7.8.7 Viabilitat de la seua execució en el temps sol·licitat: 4 punts.

La puntuació mínima per a obtindre una ajuda en qualsevol de les dues modalitats serà de 7 punts.

5.2  Prioritats. Es tindran en compte les següents prioritats:

5.2.1 Prioritat 1. Candidates que no hagen realitzat una estada anteriorment en la UA. Això es reflectirà sumant 10 punts als obtinguts en el barem.

5.3 Empat. En igualtat de puntuació entre les propostes, es prioritzaran aquelles sol·licituds que aconseguisquen major nombre de publicacions. Si l'empat continua, es prioritzarà el país amb menor nombre de beques concedides en la modalitat afectada per l'empat i si l'empat persisteix, es tindrà en compte el país amb el menor IDHD 2021-2022. En cas de continuar l'empat, es prioritzarà per la idoneïtat, i, finalment, si encara continua, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al servei de l'Administració de l'Estat, publicat en el BOE de 31 de juliol de 2024.

6. Òrgan gestor i Comissió de Valoració.

6.1 Òrgan gestor.

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, la qual es troba adscrita al Servei de Relacions Internacionals. S'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

El contacte es realitzarà a través del següent enllaç del Servei de Relacions Internacionals, Àrea de Cooperació Universitària per al Desenvolupament: <https://sri.ua.es/va/cooperacion/sol-licituds-consultes-suggeriments-i-queixes.html> (Sol·licituds, consultes, suggeriments i queixes> No tinc perfil en UACloud).

Quan la sol·licitud no reunisca els requisits o no s'acompanye la documentació requerida, es notificarà a la persona sol·licitant la causa que impedeix la continuació del procediment, i se li requerirà, perquè de conformitat amb la legislació de procediment administratiu comú esmene la falta o acompanye els documents preceptius, amb indicació que si així no es fera, se li tindrà per desistida de la seua petició, prèvia resolució, que haurà de ser dictada en els termes previstos legalment.

6.2 Comissió de Valoració.

6.2.1 La Comissió de Valoració realitzarà l'examen i avaluació de les sol·licituds admeses i elaborarà l'informe de valoració.

6.2.2 La Comissió de Valoració tindrà la següent composició:

Presidència. La vicerectora de Relacions Internacionals i Cooperació per al Desenvolupament o persona que la substituïsca.

Secretaria. La subdirectora de Convenis de Cooperació Universitària per al Desenvolupament i Voluntariat Internacional o persona que la substituïsca.

Vocals. El vicerrector de Investigación, el director de Relacions i Projectes Institucionals, el director del Secretariat de Cooperació per al Desenvolupament Sostenible i la directora del Servei de Relacions Internacionals o persones que els substituïsquen.

6.2.3 Per a la valoració de les sol·licituds admeses, la Comissió de Valoració podrà recaptar l'assessorament, intern o extern a la UA, d'experts per àrees temàtiques.

6.2.4 Els membres de la Comissió de Valoració signaran el document d'absència de conflicte d'interessos (DACI).

6.2.5 Es podrà alterar el límit de 60% d'estades en modalitat de predoctoral i el 40% d'estades en modalitat de postdoctoral, quan no hi haja suficients sol·licituds que permeten complir amb aquesta limitació, i amb la finalitat d'atorgar el màxim d'ajudes.

7. Resolució de concessió, notificació i publicació dels resultats.

7.1 Atés el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i allò que estableix l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en la web de l'Àrea de Cooperació per al Desenvolupament <https://sri.ua.es/va/cooperacion/convocatorias/m-africa/programa-dones-subsaharianes.html> substituint la notificació a la persones interessades i produint els mateixos efectes.

7.2 Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de publicar-se. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

7.3 La proposta de resolució provisional de les ajudes es publicarà a partir de l'1 de març de 2025. A partir de l'endemà de publicar-se, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

7.4 Transcorregut aquest termini i, si escau, resoltes les al·legacions presentades, la Rectora dictarà la resolució definitiva de concessió.

7.5 En el cas de renúncia d'una titular, si l'òrgan gestor considera que el nomenament d'una suplent com a nova titular es produeix en termini per al compliment de la fi de l'ajuda, i quan hi haja disponibilitat pressupostària, l'adjudicació de l'ajuda corresponent es produirà en l'ordre establit en la relació de suplents que existisca. Les suplents disposaran de 5 dies hàbils improrrogables, comptats a partir de l'endemà de comunicar-se, per a expressar la seua acceptació. Transcorregut aquest termini sense rebre resposta, la UA la tindrà per desistida.

8. Marc legal i pressupostari.

8.1 La convocatòria d'aquestes beques, amb codi 2025040, que serveix de base reguladora, es troba recollida en la línia de subvenció 2025LS023 del Pla Estratègic de Subvencions 2025-2027 (exercici 2025) de la Universitat d'Alacant.

8.2 La subvenció assignada s'ajustarà a allò que estableix la llei 38/2003, de 17 de novembre, General de Subvencions i el Reial decret 887/2006, de 21 de juliol, pel qual s'aprova el Reglament de la Llei 38/2003, i la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

8.3 Els crèdits destinats a la present convocatòria s'executaran amb càrrec al capítol IV, orgàniques 5160 4B 0022 i 5160.4B.0027 del pressupost del Vicerectorat de Relacions Internacionals i Cooperació per al Desenvolupament de la UA.

L'execució d'aquesta dotació està supeditada a la disponibilitat pressupostària de la UA.

8.4 La dotació econòmica destinada a aquesta convocatòria, amb un import màxim de cinquanta mil euros (50.000 €), es distribuirà entre trenta mil euros (30.000 €) modalitat A i vint mil euros (20.000 €), per a la modalitat B.

Si el crèdit disponible per a alguna de les modalitats no s'esgotara, podrà destinar-se a incrementar el nombre de beques de l'altra modalitat, o a augmentar l'import de cada beca, fins a un màxim del 25%, sempre que existisquen fons sobrants no concedits.

La concessió de la beca es podrà alterar si per circumstàncies personals, els beneficiaris de les ajudes redueixen la seua estada.

S'aplicaran les retencions de rendes que, si escau, establisca la legislació vigent.

8.5 Aquesta convocatòria es cofinança, a través del pressupost de la Universitat d'Alacant, la quantia de 5.000€, consignada en l'orgànica 5160.4B.0022; i de la subvenció rebuda de la Generalitat Valenciana la quantia de 45.000 €, consignada en l'orgànica 5160.4B.0027. El finançament de la Generalitat Valenciana és en el marc del conveni de col·laboració entre la Generalitat Valenciana i la Universitat d'Alacant per a la realització del projecte "Accions institucionals d'investigació i formació. Cooperació Universitària al Desenvolupament, 2024", signat el 11/12/2024.

Si la Universitat no rebera els fons procedents de la Generalitat Valenciana, quan dispose de crèdit, podrà assumir amb fons propis la quantia que finança la GVA.

9. Obligacions de les persones perceptores i justificació de les beques.

9.1 Obligacions de les persones beneficiàries.

Són obligacions de les persones beneficiàries, a més de les establides en la Llei 38/2003, General de Subvencions, les següents:

L'activitat subvencionada ha de realitzar-se des de 2025 fins a 2026.

9.1.1 Abans de vindre a la UA:

a) Acceptar l'ajuda concedida, en els 5 dies hàbils següents a la seua notificació, a través de l'enllaç del Servei de Relacions Internacionals, Àrea de Cooperació Universitària per al Desenvolupament: <https://sri.ua.es/va/cooperacion/sol-licituds-consultes-suggeriments-i-queixes.html> (Sol·licituds, consultes, suggeriments i queixes> No tinc perfil en UACloud).

b) Presentar còpia dels següents documents, a través de l'enllaç del Servei de Relacions Internacionals, Àrea de Cooperació Universitària per al Desenvolupament: <https://sri.ua.es/va/cooperacion/sol-licituds-consultes-suggeriments-i-queixes.html> (Sol·licituds, consultes, suggeriments i queixes> No tinc perfil en UACloud).

¿TIN, targeta d'identificació tributària, corresponent al seu país d'origen.

¿Alta de tercers. Emplenar el formulari "Alta de tercers", que serà remés a la seua adreça electrònica.

\*A més, en el supòsit de beneficiàries de modalitat B.2 (postdoctorals no empleades públiques d'universitat): Certificat de residència fiscal de la Hisenda Pública del seu país, si és sol·licitant procedent d'un país amb conveni per a evitar la doble imposició amb Espanya, en el qual ha de fer-se menció al conveni, tindre data inferior a un any i estar emés per l'autoritat fiscal del país. En cas de no presentar aquest certificat, se li retindrà el 24% de l'ajuda.

9.1.2 Durant l'estada en la UA:

a) Confirmació d'arribada. Presentar-se en el Servei de Relacions Internacionals, Àrea de Cooperació Universitària per al Desenvolupament per a signar la confirmació d'arribada a la UA i presentar declaració signada del seu director o directora de grup d'investigació, acreditant la seua incorporació efectiva al Departament/Institut.

b) Presentar els documents econòmics justificatius, tal com s'estipula en aquestes bases

c) Complir íntegrament els mesos d'estada aprovats en la beca.

Revocació de la beca. El grup d'investigació està obligat a presentar informe de seguiment intermedi. L'Àrea de Cooperació per al Desenvolupament sol·licitarà al director/a del grup d'investigació aquest informe intermedi sobre l'activitat de la persona beneficiària. Si l'informe emés fora negatiu podrà revocar-se la beca rebuda.

9.1.3 Després de la finalització de l'activitat:

a) Memòria final. Abans de finalitzar l'estada i l'activitat objecte de la beca, la persona beneficiària haurà de presentar una memòria justificativa d'aprofitament de les activitats d'investigació amb el vistiplau del seu director o directora del grup d'investigació. Serà necessari presentar-la per a percebre l'últim mes de l'ajuda.

b) Signar el document "Finalització d'estada", en l'Àrea de Cooperació per al Desenvolupament, per a acreditar la data de finalització.

c) Retornar al seu país d'origen una vegada finalitzada l'estada d'investigació, llevat que acrediten la incorporació a un altre programa en una universitat o centre d'investigació a Espanya.

d) Finalitzar l'estada d'investigació abans del 28 de febrer de 2026, llevat que es concedisca pròrroga al conveni indicat en l'apartat 8.5.

9.1.4 Publicitat i difusió de l'activitat

En el cas que es realitzen activitats de divulgació, transferència de coneixement, publicacions etc. que es deriven d'aquesta col·laboració amb la Universitat d'Alacant, s'haurà d'esmentar el programa pel qual les investigadores han rebut la beca: Programa de Dones Investigadores d'Àfrica Subsahariana de la Universitat d'Alacant.

9.2 Quantia, pagament i justificació de les ajudes.

9.2.1 La quantia de les ajudes seran les següents:

1.800 € màxim, per a reembossament de despeses de desplaçament justificades documentalment. Les persones beneficiàries intentaran contractar el vol més econòmic per a viatjar.

·       1.300 € com a dotació mensual per a l'estada, durant el període de concessió de la beca.

El pagament es realitzarà en forma de bossa de viatge, subjecta a la corresponent retenció tributària.

9.2.2 Abonament de les ajudes.

Reembossament de viatge. El 70% del reembossament del viatge es percebrà una vegada s'incorpore la investigadora a la UA, complisca amb les obligacions corresponents especificades en els apartats 9.1.1 i 9.1.2, i presente justificants de les despeses de vol (Anada-Tornada), des del país d'origen fins a Alacant. El 30% restant del vol es reembossarà en l'última quinzena prèvia a finalitzar l'estada.

No es finançaran despeses de cancel·lació ni altres despeses addicionals.

Dotació mensual i justificació allotjament. Els pagaments de les ajudes per a l'estada (1.300 € en total, cada mes), s'abonaran com a pagaments anticipats, en virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, com a finançament necessari per a poder dur a terme les actuacions inherents a la subvenció a causa de la vinculació amb la cooperació per al desenvolupament del programa.

L'últim mes d'estada es percebrà el 70% al començament del mes, i el 30% després de la presentació de la memòria final.

En tot cas, serà necessari presentar justificació (rebut o factura) del pagament de l'allotjament. Si es tracta d'un lloguer a propietari particular, ha de presentar-se còpia del contracte, cèdula d'identificació de l'arrendador i rebut de pagament.

9.2.3 Justificació de les ajudes.

Tota la justificació ha d'estar presentada abans del 28 de febrer de 2026, inclusivament, llevat que es concedisca pròrroga al conveni indicat en l'apartat 8.5, i en aquest cas la nova data d'ampliació del termini serà l'establida per a la justificació dels fons.

INCOMPLIMENT DE LES CONDICIONS. L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

La cancel·lació de l'activitat, abans de la data de finalització aprovada, ha de ser prèviament comunicada a l'Àrea de Cooperació, a través de l'enllaç del Servei de Relacions Internacionals, Àrea de Cooperació Universitària per al Desenvolupament: <https://sri.ua.es/va/cooperacion/sol-licituds-consultes-suggeriments-i-queixes.html>     (Sol·licituds, consultes, suggeriments i queixes> No tinc perfil en UACloud).

En cas de no estar-ne justificada per raons de causa major, es procedirà a la revocació automàtica parcial de la beca. En el supòsit de cancel·lació no justificada i que no haja sigut comunicada, es procedirà a la revocació completa automàtica d'aquesta beca i es reclamarà l'import d'aquesta, incloent-hi les despeses de desplaçament.

10. Protecció de dades de caràcter personal.

10.1 De conformitat amb el que estableix la legislació vigent en matèria de protecció de dades, la Universitat d'Alacant tractarà les dades aportades per les persones sol·licitants amb la finalitat de gestionar la seua participació en aquesta convocatòria. La base de legitimació d'aquest tractament es basa en l'interés públic i en el consentiment expressat en la sol·licitud de participació en aquesta. En el marc dels tractaments esmentats, les dades de les persones participants no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

10.2. Les persones interessades poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Poden, així mateix, posar-se en contacte amb el delegat de protecció de dades a través de l'adreça [zod@lv.cg](mailto:kib@kg.ke).

10.3. La informació addicional i detallada sobre protecció de dades, els seus drets i la Política de Privacitat de la Universitat d'Alacant, està disponible en el següent enllaç: <https://seuelectronica.ua.es/va/privadesa.html>

11. Recursos.

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós¿administratiu davant el jutjat del contenciós¿administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb allò que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós¿Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 6 de febrer de 2025

La rectora

Rosa María Martínez Espinosa

P.D. de signatura, la vicerectora de Relacions Internacionals

i Cooperació per al Desenvolupament

(Resolució de 19 de desembre de 2024)





[Carretera Sant Vicent del Raspeig s/n  
03688 Sant Vicent del Raspeig - Alacant  
 Tel. 10 854 9986 - Fax 71 174 9698](https://www.google.es/maps/@96.485625,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12675&trk=tyah&trkInfo=tarId%4W2079344357882%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)